<classify> MADRID, HISPANIA MSHAMBULIAJI mpya wa Real Madrid, Eden Hazard, amekabidhiwa jezi namba 7ambayo alikuwa anaitumia aliyekuwa nyota wa timu hiyo Cristiano Ronaldo. Hazard ambaye alikuwa anakipiga katika kikosi chatimu ya Chelsea kwa miaka saba, alikuwa anavaa jezi namba 10 kwenye timu hiyokwa kipindi chote, lakini msimu ujao wa Ligi Kuu nchini Hispania ataonekanaakiwa na uzi namba 7. Mchezaji huyo mwenye umri wa miaka 28, amejiunga naReal Madrid kwa mkataba wa miaka mitano, lakini atajiunga rasmi Julai 1 mwakahuu. Wachezaji ambao wamewahi kuvaa jezi namba 7 katikakikosi cha Real Madrid ni pamoja na Cristiano Ronaldo 2010-2018, Raul Gonzalez 1994-2010, Emilio Butragueno1985-1995 Juanito 1977-1985 Amancio Amaro 1962-1976 na Raymond Kopa1956-1959. Baada ya Ronaldo kuondoka katika kikosi cha RealMadrid na kujiunga na Juventus msimu uliopita, jezi namba hiyo ilikuwainavaliwa na Mariano Mejía aliyejiunga mwaka jana akitokea timu ya Lyon, lakinisasa inabidi abadilishiwe baada ya kusajiliwa Hazard. Uhamisho wa Hazard ulikamilika Ijumaa wiki iliopitakwa kitita cha pauni milioni 150 na kuwa mchezaji wa kwanza kusajiliwa na RealMadrid kwa kitita kikubwa cha fedha katika historia ya timu hiyo. Hazard kupitia ukurasa wake wa Instagram aliwashukurumashabiki wa Chelsea pamoja na wachezaji wenzake kwa sapoti waliompa kwa kipindichote cha miaka saba. Ninaamini kila mmoja sasa anaelewa kwamba natakiwakufunua ukurasa wangu mpya wa maisha, nadhani kila mmoja ana ndoto ya kufanyajambo fulani na muda ukifika lazima afanye hivyo. Kuondoka Chelsea ni jambo kubwa pia ni maamuzimagumu sana katika maisha yangu ya soka. Lakini kwa sasa kila kitu kipo wazi,natakiwa kuyapenda maisha yangu wakati nipo Chelsea. Nilijitoa kwa kila namna, nilihakikishaninapambana hata kama matokeo yalikuwa mabaya, nawashukuru sana mashabiki kwasapoti. Moyo wa kupambana, kutokata tamaa ilikuwa nisehemu ya utamaduni wa Chelsea, nitaendelea kuyakumbuka mengi na badonitaendelea kuwa shabiki wa timu hiyo, alisema Hazard.  <topic>: michezo 